Giuseppe Pittau

Giuseppe Pittau (også Joseph Pittau, født 20. oktober 1928 i Villacidro på Sardinia i Italia, død 26. desember 2014 i Tokyo i Japan) var en italiensk kurieerkebiskop og koadjutor til den apostoliske delegat for jesuittordenen som pave Johannes Paul II hadde innsatt.

Liv og virke

Bakgrunn
Han var sønn av Francesco Pittau og fans hustru Luigina Pibiri, som fikk seks sønner og en datter. En av hans lillebrødre ble prest på Sardinia, og den eldste av søstrene ble nonne.

Jesuitt
Pittau inntrådte i jesuittordenen i 1945 og studerte i Italia, Spania og Japan. Studiene avsluttet han med en doktorpromosjon til dr.phil. ved Harvard University i Massachusetts i USA.

Prest
Den 18. mars 1959 ble Pittau presteviet. Ordenen sendte han så til Japan. Etter noen år som lærer i Yokosuka og som dosent ved Sophia-universitetet i Tokyo ble han valgt til ordenens provinsial i Japan. Han ble også den japanske ordenens generalvikar.

Årene 1981 til 1983 var han på oppdrag av pave Johannes Paul II, sammen med pater Paolo Dezza, kommissarisk ledelse for jesuittordenen. De hadde omfattende fullmakter, slik at ordensministeren pater Pedro Arrupe etter sitt alvorlige slag, ikke lenger utøvde noen myndighet. Først da ordenen den 13. september 1983 valgte pater Peter Hans Kolvenbach til sin 29. ordensgeneral ble han og pater Dezza løst fra oppgaven. 

I årene som fulgte forble pater Pittau en av Kolvenbachs nærmeste medarbeidere.

I 1992 ble pater Pittau kalt til rektor for Det pavelige universitet Gregoriana i Roma.

Erkebiskop
Den 11. juli 1998 utnevnte pave Johannes Paul II ham til titularerkebiskop av Castro di Sardegna og til sekretær for Kongregasjonen for det katolske utdannelsesvesen. Den 26. september 1998 ble Pittau bispeviet av statssekretær kardinal Angelo Sodano. Medkonsekrerende var kardinalene Pio Laghi og  Fiorenzo Angelini.

Etter at han gikk av 25. november 2003 vendte tilbake til Japan og døde der i desember 2014 i en alder av 86 år.

Episkopalgenealogi 
Hans episkopalgenealogi er:

 Kardinal Scipione Rebiba (1504-1577) 
 Kardinal Giulio Antonio Santori (1532-1602) * bispeviet 1566
 Kardinal Girolamo Bernerio (1540-1611) *1586
 Erkebiskop Galeazzo Sanvitale (1566-1622) *1604
 Kardinal Ludovico Ludovisi  (1595-1632) *1621
 Kardinal Luigi Caetani (1595-1642) *1622
 Kardinal Ulderico Carpegna (1595-1679) *1630
 Kardinal Paluzzo Paluzzi Altieri degli Albertoni (1623-1698) *1666
 Pave Benedikt XIII (1649-1730) *1675
 Pave Benedikt XIV (1675-1758) *1724
 Pave Klemens XIII (1693-1769) *1743
 Kardinal Marcantonio Colonna (1724-1793) *1762
 Kardinal Hyacinthe-Sigismond Gerdil (1718-1802) *1777
 Kardinal  Giulio Maria della Somaglia (1744-1830) *1788
 Kardinal Carlo Odescalchi (1785-1841) *1823
 Biskop Eugène-Charles-Joseph de Mazenod (1782-1861) *1832
 Kardinal Joseph Hippolyte Guibert (1802-1886) *1842
 Kardinal François-Marie-Benjamin Richard de la Vergne (1819-1908) *1872
 Kardinal Pietro Gasparri (1852-1934) *1898
 Kardinal Clemente Micara (1879-1965) *1920
 Kardinal Antonio Samorè (1905-1983) *1950
 Kardinal Angelo Sodano (1927-2022) *1978
 Erkebiskop Giuseppe Pittau

Referanser

Eksterne lenker
 Kondolenz des Papstes zum Tode von Pater Pittau, Radio Vatikan, 27. desember 2014, lest 28. desember 2014

Italienske katolske biskoper
Italienske jesuitter
Italienske misjonærer
Misjonærer i Japan
Katolske misjonærer
Personer fra provinsen Sud Sardegna
Linjen Rebiba